CELEX: 32014R1260
Language: sl
Date: 2014-11-25 00:00:00
Title: Izvedbena uredba Komisije (EU) št. 1260/2014 z dne 25. novembra 2014 o določitvi pavšalnega znižanja uvozne dajatve za sirek, uvožen v Španijo iz tretjih držav

26.11.2014   
            
            
               SL
            
            
               Uradni list Evropske unije
            
            
               L 339/5
            
         IZVEDBENA UREDBA KOMISIJE (EU) št. 1260/2014
   z dne 25. novembra 2014
   o določitvi pavšalnega znižanja uvozne dajatve za sirek, uvožen v Španijo iz tretjih držav
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 180 Uredbe,
   ob upoštevanju naslednjega:
   
               (1)
            
            
               Na podlagi sporazumov, doseženih v Urugvajskem krogu večstranskih pogajanj (2), se je Unija zavezala, da bo dovolila uvoz letne količine 300 000 ton sirka v Španijo.
            
         
               (2)
            
            
               Od 1. januarja 2014 do 15. julija 2014, tj. v obdobju, v katerem je bila uvozna dajatev za sirek določena na 0 EUR na tono v skladu z Uredbo Komisije (EU) št. 642/2010 (3), je bila v Španijo uvožena količina 41 580 ton sirka. Po 16. juliju 2014 in ponovni uvedbi pozitivne uvozne dajatve za uvoz sirka v skladu z Uredbo (EU) št. 642/2010, ni bil opravljen noben uvoz sirka v Španijo.
            
         
               (3)
            
            
               Člen 6 Uredbe Komisije (ES) št. 1296/2008 (4) določa, da se lahko uporabi zmanjšanje za uvozno dajatev, določeno v skladu z Uredbo (EU) št. 642/2010, da se v celoti porabijo uvozne kvote.
            
         
               (4)
            
            
               Glede na stanje trga sirka, zlasti dejstvo, da je njegova cena na svetovnem trgu znatno višja od cene koruze, bi bilo treba uporabiti 100-odstotno pavšalno znižanje uvozne dajatve, določene v skladu z Uredbo (EU) št. 642/2010.
            
         
               (5)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   1.   Za razpoložljivo količino sirka za uvoz v Španijo v okviru kvote, odprte 1. januarja 2014, se pavšalno znižanje uvozne dajatve za sirek iz člena 6 Uredbe (ES) št. 1296/2008 določi na 100 % uvozne dajatve za sirek, določene v skladu z Uredbo (EU) št. 642/2010.
   2.   Uporabljajo se določbe Uredbe (ES) št. 1296/2008.
   Člen 2
   Ta uredba začne veljati tretji dan po objavi v Uradnem listu Evropske unije.
   Veljati preneha 31. decembra 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. novembra 2014
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  UL L 336, 23.12.1994, str. 22.
   
      (3)  Uredba Komisije (EU) št. 642/2010 z dne 20. julija 2010 o pravilih za uporabo (uvoznih dajatev za sektor žit) Uredbe Sveta (ES) št. 1234/2007 (UL L 187, 21.7.2010, str. 5).
   
      (4)  Uredba Komisije (ES) št. 1296/2008 z dne 18. decembra 2008 o določitvi podrobnih pravil za uporabo tarifnih kvot za uvoz koruze in sirka v Španijo in uvoz koruze na Portugalsko (UL L 340, 19.12.2008, str. 57).